Adele Gie

Adéle Gie (*17 Julie 1914, Worcester – 25 November 2012, Somerset-Wes) was ’n skryfster van Afrikaanse musiekdramas en liedjies. Haar getroude naam is Adéle Jooste, en sy skryf onder beide Gie en Jooste.

 Lewe en werk 
Hermina Adéle Gie was op 17 Julie 1914Lewensbesonderhede soos in P.J. Nienaber se “Hier is ons skrywers!”, bladsye 94-95 op Worcester gebore as een van drie dogters van Coenraad Johannes Carolus Gie en Louisa B.C. van Rensburg.Geni-webwerf: https://www.geni.com/people/Adele-Jooste/6000000019962671741 Sy gaan skool op haar geboortedorp en behaal in 1931 die Senior Sertifikaat. In 1933 slaag sy die onderwyserslisensiaat in klavier onder leiding van mev. M. Fismer van Stellenbosch. Daarna gee sy klavierles op Worcester en gaan aan met haar studies in harmonie, sang en orrel.

In 1937 besoek sy Duitsland, waar sy etlike maande by haar oom, dr. S.F.N. Gie, deurbring. Hy is op daardie tydstip Suid-Afrika se ambassadeur in Duitsland. 

Sy neem ’n leidende aandeel in ’n skouspelagtige opelug-lentemusiekfees op Worcester in 1938 en neem in 1939 deel aan die historiese optogte op Franschhoek.

In Junie 1942 trou sy met mnr. J.G. Jooste, hoof van die Hoërskool Murraysburg.

Sy is op 25 November 2012 in Somerset-Wes oorlede.Government Gazette, 3 Mei 2013

 Skryfwerk 
Sy skryf die drama Kersfees om die kampvuur. Dit is ’n toneelstuk vir kinders, waarin sy liedere en legendes versamel en verwerk en vierstemmig harmoniseer en saam met die musiek en verhoogaanduidings publiseer.

Loelie se liedjies is volkswysies met oorspronklike woorde en harmoniserings.

Hollander en Hugenoot is ’n musiekdrama wat sy onder haar getroude naam publiseer.

 Publikasies 
JaarPublikasies1941Kersfees om die kampvuur1947Loelie se liedjies1949Hollander en Hugenoot (Adéle Jooste)

 Verwysings 

 Bronne 
 Boeke
 Nienaber, P.J. Hier is ons skrywers! Afrikaanse Pers-Boekhandel Johannesburg Eerste uitgawe 1949

Kategorie:Afrikaanse skrywers
Kategorie:Geboortes in 1914
Kategorie:Sterftes in 2012